CELEX: 62019CN0378
Language: bg
Date: 2019-05-14 00:00:00
Title: Дело C-378/19: Преюдициално запитване от Ústavný súd Slovenskej republiky (Словакия), постъпило на 14 май 2019 г. — Prezident Slovenskej republiki

15.7.2019   
            
            
               BG
            
            
               Официален вестник на Европейския съюз
            
            
               C 238/11
            
         
      Преюдициално запитване от Ústavný súd Slovenskej republiky (Словакия), постъпило на 14 май 2019 г. — Prezident Slovenskej republiki
      (Дело C-378/19)
      (2019/C 238/15)
      Език на производството: словашки
      
         Запитваща юрисдикция
      
      Ústavný súd Slovenskej republiky (Конституционен съд на Словашката република)
      
         Страни в главното производство
      
      
         Подател на искането: Prezident Slovenskej republiki
      
         Преюдициални въпроси
      
      
                  1)
               
               
                  Възможно ли е член 35, параграф 4 от Директива 2009/72/ЕО (1) на Европейския парламент и на Съвета от 13 юли 2009 година относно общите правила за вътрешния пазар на електроенергия и за отмяна на Директива 2003/54/ЕО, по-специално с оглед на съображение 33 от нея, да се тълкува в смисъл, че при изменение на вътрешна мярка за транспониране на тази директива в държава членка същият не допуска правомощието за назначаване и освобождаване на председателя на регулаторния орган да бъде отнето от Президента на републиката, пряко избиран от гражданите, за да бъде възложено на правителството, като с това прехвърляне се възстановява нормативното положение отпреди транспонирането на директивата?
               
            
                  2)
               
               
                  Възможно ли е член 35, параграф 5 от Директива 2009/72/ЕО […], по-специално с оглед на съображение 34 от нея, да се тълкува в смисъл, че същият не допуска вътрешна нормативна уредба, която за да гарантира защитата на обществения интерес, допуска участието на министри в процедурата за регулиране на цените в рамките на регулаторния орган?
               
            
         (1)  ОВ L 211, 2009 г., стр. 55.